4 PAIA e neelana ka tshwanelo ya go letlelelwa go fitlhelela tshedimosetso jaaka e umakilwe mo karolong 32 ya Molaotheo, mme e tshwanelwa ke go dirafatswa go latela dilekanyetso tse di tshwanetsweng, tse di akaretsang, mme di sa lekanyetswa go, ditekanyetso tse di ikaeletsweng go neelana ka tshireletso e e tshwanetseng ya sephiri, diphiri tsa dikgwebo, tsamaiso e e siameng, e e lolameng le e e bontshang tsamaiso e e sa sokamang. Maikaelelo a PAIA ke go tlisa mokgwa wa go dira tsotlhe go sa fitlhwe sepe le go bontsha go nna le boikarabelo mo taolong ya ditheo tsa poraefete le tsa puso ka go neela mongwe le mongwe tshwanelo ya go fitlhelela tshedimosetso e e ba kgontshang go diragatsa le go sireletsa ditshwanelo tsa bone ka botlalo jaaka go laelwa. PAIA e neela motho wa tlhago le/kgotsa yo o neetsweng dithata tsa semolao tetlelelo go fitlhelela direkoto tse di tshotsweng ke setheo sa poraefete kgotsa sa puso, go netefatsa ditekanyetso tse di rileng, go ba kgontsha go diragatsa kgotsa go sireletsa ditshwanelo tsa bone. Mo letlhakoreng le lengwe POPI e abela Batsayakarolo ba tshedimosetso ya bone e bolokilweng mo mafaratlhatlheng a khomputara( DSs ) tshwanelo ya go kopa phitlhelelo, go latela dikaelo tsa PAIA, go latela tshedimosetso ya bone ya sephiri ("PI") go tswa go motsayakarolo yo o rweleng boikarabelo jwa go dira seno ("RP").. Karolo 14 ya PAIA e neelana ka ditlhokego go Ditheo tsa Puso e leng ( PBs ) gore di tlhame Dibukana tse di abelanang ka ditsamaiso le ditlhokego tse di tshwanelwang go latelwa fa e le gore mongwe o ikaelela go fitlhelela tshedimosetso e e tshotsweng ke sone e leng PB. E umaka gore ditlhokego tse di lekanyeditsweng ke Dibukana tseno, di tshwanelwang ke go di ikobela. POPI e kopa gore fa go tlhagiswa tshedimosetso ya sephiri e leng PI, RP yo e leng motsayakarolo yo o rweleng boikarabelo, o tshwanelwa ke go tsenya tirisong tshwanelo ya molaotheo ya go nna le sephiri ka go tlhokomela motsayakarolo wa PI go latela dikganelo tse di matshwanedi tse di ikaeletseng go netefatsa tsepamo magareng ga tshwanelo ya go nna le sephiri kgatlhanong le ditshwanelo tse dingwe, segolobogolo tshwanelo ya phitlhelelo ya tshedimosetso. Bukana eno e tlhamilwe go latela PAIA, mme seo se supa gore mongwe yo e leng PB o tshwanelwa ke go neelana ka dintlha tsa direkoto tse di tshotsweng ke ene, gore dikopo tsa go fitlhelela tshedimosetso di kgone go amogelwa. Bukana eno e ikaeletse go dira jaaka sesupo sa gore mongwe yo o kopileng tshedimosetso a ka dira kopo ya phitlhelelo ya tshedimosetso eno (rekoto) e e tshotsweng ke Letlole la Kabo ya Thuso go Batswasetlhabelo ba ba Amilweng ke Dikotsi tsa mo Mebileng ( RAF ) jang. Maikaelelo a Bukana eno ke go neelana ka ditsamaiso tse di tshwanetseng go latelwa le ditlhokego tse di tshwanelwang ke go salwa morago ke mongwe le mongwe (" yo o dirang kopo"') go dira kopo ya go fitlhelela direkoto tse di tshotsweng kgotsa tse di ka fa tlase ga taolo ya RAF. Maikaelelo a Bukana eno ke go: Tsebe 4